રેન્સમવેર – છેલ્લા 24 કલાકમાં સૌથી વધુ ચર્ચાતો શબ્દ – જેને લઈને દુનિયાભરના સાઇબર નિષ્ણાતો ચિંતામાં હતા. જોકે રિપોર્ટ પ્રમાણે આ વાઇરસને કંઈક અંશે ખાળી શકાયો છે. જોકે હજી તેનું જોખમ યથાવત છે. રેન્સમવેરની અસર 150 દેશોમાં જોવા મળી છે, જેમાં એશિયા અને યુરોપના દેશો પણ સામેલ છે. જોકે મોટાભાગના દેશો આ સાઇબર અટેકને લઈને અલર્ટ થઈ ગયા છે. ભારતમાં પણ ઘણા ભાગોમાં તેની અસર વર્તાઈ છે. ખાસ કરીને આંધ પ્રદેશ અને કેરળ અને ગુજરાતના કેટલાક ભાગોમાં રેન્સમવેરને પગલે કેટલાક કમપ્યૂટર હેક થયા હોવાની ફરિયાદો મળી છે.